الخدمت ویلفیئر سوسائٹی بھگوال

الخدمت ویلفیئر سوسائٹی بھگوال ایک غیر منافع بخش رجسٹرڈ تنظیم ہے جوضلع گجرات کی تحصیل کھاریاں کے علاقے بھگوال میں مقامی کمیونٹی کی فلاح و بہبود کے لیے کام کر رہی ہے۔

 الخدمت بھگوال کا قیام اور مقاصد 
سوسائٹی کی بنیاد 2016 میں مقامی کمیونٹی اور بیرونِ ملک مقیم بھگوال کے افراد نے رکھی۔ یہ تنظیم بنیادی صحت کی سہولتیں فراہم کرنے، صاف پانی کے منصوبے واٹر فلٹریشن پلانٹ اور تعلیمی اداروں کی ترقی میں مدد فراہم کرنے کے لیے قائم کی گئی۔ تنظیم نے مقامی سطح پر الخدمت کلینک اور ایمبولینس سروسزفراہم کی ہیں، جو غریب اور مستحق افراد کے لیے مفت دستیاب ہیں۔

 بیرونِ ملک مقیم بھگوال کے افراد کا کردار 
بیرونِ ملک مقیم بھگوال کے افراد نے سوسائٹی کی فلاحی سرگرمیوں میں نمایاں کردار ادا کیا ہے۔ جن میں قابل ذکر سرپرست نوید خالق ہیں۔ ان افراد نے مالی امداد فراہم کی، منصوبوں کی نگرانی کی اور مقامی کمیونٹی کے ساتھ مل کر مختلف فلاحی منصوبوں کو عملی جامہ پہنایا۔ ان کے تعاون کے باعث الخدمت بھگوال نے متعدد کامیاب منصوبے مکمل کیے ہیں، جن میں بھگوال اور اس کے ارد گرد کے علاقوں میں 42 صاف پانی کے فلٹریشن پلانٹس نصب کیے ہیں، جو مقامی افراد کو صاف پینے کا پانی فراہم کرتے ہیں۔

 تعلیمی اداروں کی ترقی 
گورنمنٹ ہائی اسکول بھگوال میں سوسائٹی نے 'الخدمت بلاک' کی تعمیر کا آغاز11 مئی 2024 کو کیا ہے، جس میں کمپیوٹر لیب، اضافی کلاس رومز اور مسجد شامل ہوں گے۔ یہ منصوبہ 2027 تک مکمل ہونے کی توقع ہے۔

 حوالہ جات 
زمرہ:صحت
زمرہ:صاف پانی
زمرہ:پاکستان میں غیر منافع بخش تنظیمیں
زمرہ:ضلع گجرات
زمرہ:تحصیل کھاریاں

زمرہ:یونین کونسل بھگوال